TÁJÉKOZTATÓ AZ ÖSSZEFÜGGŐ EGYÉNI SZAKMAI GYAKORLAT TARTALMÁRÓL ÉS KÖVETELMÉNYEIRŐL

A KÖZGAZDÁSZTANÁR MA SZAKOS HALLGATÓI RÉSZÉRE (H MODUL)

2022/2023. TANÉV 2. FÉLÉVE

A tárgy kódja: 7PE20LPKB5M

A tanár szakos hallgatók egyéni iskolai szakmai gyakorlatának helyszíne valamely közoktatási (indokolt esetben részlegesen felsőoktatási) intézmény. A gyakorlóhely kijelölése és a vezetőtanár felkérése az Oktatási Minőségfejlesztési és Módszertani Központ munkatársainak feladata. A gyakorlóhely megválasztásában figyelembe vesszük a hallgató munkahelyi feltételeit, valamint lakóhelyi sajátosságait.

Az egyéni összefüggő szakmai gyakorlat célja a szakképzettséghez kapcsolódó gyakorlati ismeretek (pl. tanórára való felkészülés, óratervezés, óravezetés, tanári szerepkörök, pedagógiai mérések és kísérletek) megszerzése, a pedagógiában, pszichológiában és a szakterületi módszertanban kialakított kompetenciák elmélyítése, gyakorlati alkalmazása, a munkahely világával való ismerkedés (pl. iskolai élet, iskolavezetés, szülőkkel való kommunikáció, a tanulók munkájával, nevelésével kapcsolatos konfliktusok megoldásában való fokozatos részvétel). A hallgatók későbbi munkájuk hatékonysága érdekében jártasságot szereznek a tanítási és tanulási, illetve nevelési folyamatok értékelésében, fejlesztésében, a gyakorlati szakirodalom tanulmányozásában, alkalmazásában, tájékozódnak a pedagógiai kutatások fő irányairól, és lehetőségeik szerint bekapcsolódnak a gyakorlóhelyül szolgáló iskolában és a szakmai szolgáltató központokban folyó szakmai fejlesztésekbe.

Az összefüggő szakmai gyakorlat során a hallgató három alapvető tevékenységi területen kapcsolódik be az iskolai munkába, amelyek a következők:

a) a szaktárgy tanításával kapcsolatos tevékenységek:

• hospitálás a gyakorlatvezető mentor óráin és más szakórákon. Az órák megfigyeléséhez az 1. számú mellékletben található óramegfigyelési szempontok nyújtanak segítséget.

• egy adott tárgy heti óraszámának megfelelő (2-5 óra) tanítás/foglalkozás (folyamatosan, három héten keresztül);

• felkészülés az órákra, az órákat követő önelemzés-önértékelés;

• a hallgató szükségleteinek megfelelő gyakorlatvezető mentori megbeszélés (minimum 5 alkalommal);

• tanítási órán kívüli, de a szaktárgy tanításához szorosan kapcsolódó iskolai feladatok ellátása (korrepetálás, szakköri tevékenységben való részvétel, projektmunka segítése, tehetséggondozás, stb.);

• a szaktárgyi oktatómunkát segítő pedagógiai tevékenységek és szolgáltatások rendszerének megismerése (pl. ellenőrző feladatok összeállítása, szemléltető anyagok gyűjtése, internetes források feltárása, stb.);

• a képzőhely által szervezett pedagógiai és pszichológiai támogatást nyújtó szemináriumon részvétel;

b) a szaktárgy tanításán kívüli pedagógiai, nevelési alaptevékenységek:

• aktív részvétel az osztályfőnök munkájában;

• hospitálás nem szaktárgyi órán; (minimum 3 alkalom)

• iskolai rendezvényen való részvétel, közreműködés a szervezésben;

• egy-egy tanuló életútjának, családi hátterének, iskolai pályájának mélyebb megismerése;

• mérés és értékelés a gyakorlatban;

• az ifjúságvédelem, drogprevenció, mentálhigiéné, konfliktuskezelés helyi gyakorlatának megismerése és lehetőség szerinti segítése;

• a sajátos nevelési igényű, hátrányos helyzetű tanulókkal, kisebbségi csoportokkal való bánásmód megismerése, a segítő attitűd, az empátia, tolerancia, előítéletes helyzetek megtapasztalása;

c) az iskola mint szervezet és támogató rendszereinek megismerése:

• az intézmény működését meghatározó legfontosabb törvényi, rendeleti háttér, a fenntartói irányítás dokumentumainak megismerése;

• az iskola szervezeti felépítése, működési rendje (SzMSz, házirend, stb.);

• az iskola szakmai és pedagógiai programterv, a fejlesztési irányok, pályázatok, a szakmai munka tervezésének tanévi elemei;

• az intézmény minőségirányítási rendszere, a szakmai munka hatékonyságának helyi mutatói (országos kompetenciamérések eredményei, belső mérések, vizsgarendszer, továbbtanulás) és ezek összefüggései a szociális terület jellemzőivel;

• az iskola, a család és a helyi közösségek kapcsolata, az együttműködés formái (szülői munkaközösség, gazdálkodó szervezetek, az iskola és a munka világa);

• támogató, segítő rendszerek, szakmák megismerése (nevelési tanácsadó, fejlesztő pedagógus, iskolapszichológus, helyi és regionális szakmai szervezetek stb.).

Javasoljuk, hogy az a) pontban megjelölt tevékenységek a gyakorlati idő legalább felét töltsék ki, s a fennmaradó óra/kredit fele-fele arányban legyen felhasználható a b) és c) pontban felsorolt tevékenységekre.

A gyakorlat teljes óraszáma: 60 óra.

A gyakorlat elvégzését segítő dokumentumok:

Nemzeti Alaptanterv 2023.

Jogszabályok, közlemények:

8/2013. (I. 30.) EMMI rendelet a tanári felkészítés közös követelményeiről és az egyes tanárszakok képzési és kimeneti követelményeiről: <https://njt.hu/jogszabaly/2013-8-20-5H>

2023. évi LII. törvény a pedagógusok új életpályájáról: <https://net.jogtar.hu/jogszabaly?docid=a2300052.tv>

2011. évi CXC. törvény a nemzeti köznevelésről: <https://net.jogtar.hu/jogszabaly?docid=a1100190.tv>

2019. évi LXXX. törvény a szakképzésről: <https://net.jogtar.hu/jogszabaly?docid=a1900080.tv>

12/2020. (II. 7.) Korm. rendelet a szakképzésről szóló törvény végrehajtásáról:

<https://net.jogtar.hu/jogszabaly?docid=A2000012.KOR&celpara=&dbnum=1>

Képzési és Kimeneti Követelmények, Programtantervek: <https://ikk.hu/p/kkk-ptt>

2011. évi CCIV. törvény a nemzeti felsőoktatásról[:](https://net.jogtar.hu/jogszabaly?docid=A1100204.TV&searchUrl=/gyorskereso?keyword%3DFels%25C5%2591oktat%25C3%25A1si%2520t%25C3%25B6rv%25C3%25A9ny#lbj0id4426)

<https://net.jogtar.hu/jogszabaly?docid=A1100204.TV&searchUrl=/gyorskereso?keyword%3DFels%25C5%2591oktat%25C3%25A1si%2520t%25C3%25B6rv%25C3%25A9ny#lbj0id4426>

326/2103. (VIII.30) Korm. rendelet a köznevelési intézményben pedagógus-munkakörben foglalkoztatottak fokozatokba történő besorolásához szükséges követelmények: <https://njt.hu/jogszabaly/2013-326-20-22>

A gyakorlóhelyül szolgáló szakképző intézmény Programterve

Az iskola „Szervezeti és működési szabályzata“

Az iskola „Minőségügyi szabályzata“

A szak tanításához szükséges taneszközök (tankönyv, munkafüzet, tanári kézikönyv, példatár, multimédiás taneszközök stb.)

Óramegfigyelési szempontok (amelyek az 1. számú mellékletben találhatóak)

A gyakorlat során felhasználható szakirodalmi források:

Képzési és Kimeneti Követelmények: (KKK) Programtervek: PTT

A Képzési és Kimeneti Követelmények tartalma, vizsgaleírása, valamint a Programtantervek biztos alapot adnak mind a szakképző intézményeknek, mind a duális képzésben részt vevő gazdálkodó szervezeteknek saját szakmai programjuk, képzési programjuk kidolgozásához: <https://ikk.hu/p/kkk-ptt>

Szakirodalom tanítási gyakorlathoz:

Falus Iván (főszerk.) Szűcs Ida (szerk.) (2022): Didaktika. Elméleti alapok a tanítás tanulásához. Akadémiai Kiadó, Budapest: <https://mersz.hu/falus-didaktika/>

Kósáné Ormai Vera (2015): A mi iskolánk. Neveléspszichológiai módszerek az iskola belső értékelésében. ELTE Eötvös Kiadó, Budapest

Kósáné Ormai Vera-Horányi Annabella (2006): Mi pedagógusok. Kérdések önmagunkhoz. Flaccus Kiadó, Budapest

Kotschy Beáta: A portfólió szerepe a pedagógusok minősítési folyamatában

Pedagógógus minősítés, portfólió:

<https://www.oktatas.hu/kozneveles/projektek/tamop_315_pedkepzes_fejl/projekhirek/tamop315_kotschy_beata_portfolio>

Pedagógusminősítési eljárásra vonatkozó Útmutatók, valamint az önértékelésre és tanfelügyeletre vonatkozó Kézikönyvek

<https://www.oktatas.hu/kiadvanyok>

További hasznos oldalak:

Innovatív Képzéstámogató Központ IKK: <https://ikk.hu>

Petróczi Gábor honlapján: A kötelező minősítés aktuális helyzetéről és feladatairól-valamint a pedagógus II. fokozat kötelező elérésének eltörléséről:

<https://petroczigabor.hu/2023/07/16/a-kotelezo-minosites-aktualis-helyzeterol-es-feladatairol-valamint-a-pedagogus-ii-fokozat-kotelezo-eleresenek-eltorleserol/>

Az egyéni összefüggő iskolai gyakorlatok értékelése

Az egyéni összefüggő gyakorlat értékelése két lépésben történik.

Az első lépésben, a gyakorlat zárását követően a mentor tanár „Az összefüggő egyéni iskolai gyakorlat értékelőlapja” alapján minősíti a tanárjelölt teljesítményét.

A második lépésben a tanárjelölt által, a tanári képesítés követelményei alapján összeállított portfóliót értékeli a mentor tanár.

 A portfólió nem más, mint a pedagógusjelölt egyetemi tanulmányai és az iskolai gyakorlata során keletkezett dokumentumok, írásbeli munkák gyűjteménye. Így helyt kaphatnak benne a különböző tantárgyak keretében készített megfigyelések, vizsgálatok eredményei, az egyéni összefüggő iskolai gyakorlat során végzett különböző tevékenységek írásbeli dokumentumai (tanmenetek, óravázlatok, egyéni és csoportos reflexiók gyűjteménye, osztályfőnöki óra, korrepetálás, szakköri foglalkozás terve, szabadidős tevékenységek tervei, szervezési folyamatábrája stb.), valamint azok reflektálása. A portfólió terjedelme nem haladhatja meg a 80 oldalt. (A portfólió készítéséhez lásd még a 2. számú mellékletet!).

A portfóliót a mentor tanáron kívül az Oktatási Minőségfejlesztési és Módszertani Központ felkért munkatársa is értékeli. Az értékelés ötfokozatú skálán történik. A portfóliót a tanárjelöltnek a záróvizsgán kell bemutatnia és megvédenie.

A portfóliót az egyetem Moodle keretrendszerébe kell feltölteni.

A PORTFÓLIÓ LEADÁSI HATÁRIDEJE (A VEZETŐTANÁRI ÉRTÉKELÉSSEL EGYÜTT):

2023/24-es tanév május 17.

A gyakorlatok felelőse: Dr. Daruka Magdolna

Budapesti Corvinus Egyetem

Oktatási Minőségfejlesztési és Módszertani Központ

Mellékletek:

1. számú melléklet: Óra megfigyelési szempontok
2. Általános óraelemzési szempontok
3. Egy tanítási óra komplex megfigyelése
4. Egy tanuló viselkedésének megfigyelése a tanítási órán
5. A tanár kérdéskultúrája
6. A pedagógus
7. Egy on-line foglakozás/tanítási óra komplex megfigyelése
8. számú melléklet: A portfólió tartalma és szerepe az iskolai gyakorlatok értékelésében

1. számú melléklet: Óra-megfigyelési szempontok

(A) Általános óraelemzési szempontok szöveges elemzés készítéséhez

1. Célok, feladatok és megvalósulásuk

* Mi volt az óra célja, szerepe a témát feldolgozó oktatási folyamatban?
* Milyen tervezett tanulási eredményeket kívánt elérni az adott órán a tanár?
* Milyen mértékben felelt meg a tanítás-tanulás eredménye az óra céljának?
* Megítélhető-e a felkészülés (tervezés, óravázlat-készítés) gondossága és célszerűsége?

2. A tanítási óra tartalma, szerkezete, időarányai

* A magyarázat szintje és a tanított tananyag mennyisége megfelelt-e a tanulók felkészültségének?
* Hogyan kapcsolódott a tanulók előzetes tudásához?
* Megfelelő volt-e a készségek, jártasságok fejlesztését szolgáló tevékenységek tartalma, sorrendje?
* Milyen képességeket, magatartási szokásokat fejlesztett a tanóra?
* Milyen szerkezeti egységekből épült fel a tanítás-tanulás folyamata az órán?
* Jutott-e elegendő idő az egyes szerkezeti egységek (didaktikai feladatok) eredményes megvalósítására?
* Történt-e az óra végén összefoglalás?

3. A tanulás közvetlen irányítása a tanár és a tanulók interperszonális kapcsolatában

* Hogyan valósult meg az órán a tanár és a tanulók közötti kommunikáció: a kezdeményezés (indítás, felhívás), reagálás (válasz), reflexió (elfogadás, megerősítés, felhasználás, korrekció, elutasítás)?
* Milyen arányban oszlott meg a tanár és diák, illetve a diák-diák közötti interakciók?
* Milyen mértékben voltak szakszerűek, célszerűek, érthetőek és ösztönzők a tanár kérdései?
* Hogyan ítélte meg a tanulók tévedéseit?
* Hogyan reagáltak a tanulók a tanár kezdeményezéseire? (figyelemmel, érdeklődéssel, aktivitással – unalommal, közönnyel, …)
* Törekedett-e a tanár arra, hogy feltárja a tananyag tárgyközi kapcsolatait, illetőleg felhasználja a tanulók korábbi ismereteit vagy iskolán kívül szerzett tapasztalatait?

4. A tanulás közvetlen irányítása

* Alkalmas volt-e a választott eszköz minősége a tanítási cél elérésére?
* Hogyan készítette elő, szervezte meg a tanár a tanulók csoportos vagy egyéni munkáját?
* Biztosított-e megfelelő időt a feladatok végrehajtására?
* Ha differenciált munkát szervezett a pedagógus, mi volt a differenciálás szempontja, hogyan szervezte a differenciált munkavégzést, a feladatok alkalmasak voltak-e a differenciálásra?
* Hogyan ellenőrizte, értékelte a tanulók munkáját?

5. A tanítási óra légköre

* Milyen hangulatban zajlottak le az óra eseményei?
* Melyek voltak az óra hangulatának domináns hatótényezői? (az óra anyaga, taneszközök, munkaformák, a tanár személyisége, az osztály közösségének szokásai, hagyománya, …)
* Hogyan függött össze az óra a tanár személyiségének, attitűdjének jellemzőivel?
* Milyen volt a tanár vezetési stílusa?
* Milyen arányban sikerült a tanulókat aktivizálni?
* Hogyan alakult a tanulók kapcsolata (együttműködő, versengő, közönyös, agresszív)?
* Milyen rejtett hatások érvényesültek a tanítási órán?

*(B) Egy tanítási óra komplex megfigyelése, monitorozása (ez a részletes szempontsor segít a szöveges értékelés megírásában)*

Kérjük, hogy a szempontsort az óra megkezdése előtt figyelmesen olvassa át. Az óra menetét vázlatosan rögzítse. Ezzel párhuzamosan, a felsorolt kategóriák közül válassza ki az adott órára legjellemzőbbet, és a megfelelő helyen X jellel jelölje. Észrevételeit a „Megjegyzések” rovatban részletesen fejtse ki.

|  |  |
| --- | --- |
| Iskola: |  |
| Osztály: |  |
| A tanár neve: |  |
| Tantárgy: |  |
| Téma: |  |
| Dátum: |  |

Az óra menetének vázlatos rögzítése

1. Órakezdés

|  |  |  |  |  |  |  |
| --- | --- | --- | --- | --- | --- | --- |
| Fegyelem | laza | szilárd |  |  |  |  |
| Hiányzó feladat, füzet, stb. | Szó nélkül hagyja | Foglalkozik vele | Kutatja az okot | Büntet |  |  |
| Nem büntet |  |  |
| Büntet | Azonnal, rendszer alapján | szóban | Más módon |  |  |  |

1. Számonkérés

|  |  |  |  |  |  |  |
| --- | --- | --- | --- | --- | --- | --- |
| Felszólítás stílusa | Szenvtelen | Érdeklődő |  |  |  |  |
| Felszólítás tartalma | Általános | Konkrét |  |  |  |  |
|  | A pedagógus magatartása a felelés alatt…. | figyelmesen hallgat | mással foglalkozik |  |  |  |
|  | ….Ha a tanuló hibázik | a pedagógus javít | a tanulók javítanak | a felelő javít |  |  |
|  | ….Ha a tanuló nem tudja folytatni | a pedagógus vár | segítő kérdést ad | mást szólít | gúnyos megjegyzést tesz | a felelőt bünteti |
| A felelet elbírálása |
| az osztályzat | túl szigorú | reális | enyhe |  |  |  |
| Az értékelés |
|  | a felelet tartalmára vonatkozik | a felelet formájára vonatkozik | mindkettőre vonatkozik | a tanuló szorgalmára vonatkozik | a jövőre vonatkozó útmutatás |  |
|  | terjedelme | 1-2 mondat | 3-6 mondat |  |  |  |
|  | tartalma | általánosságok | egyéni | az osztálynak is szól |  |  |
|  | stílusa | bizalmat kifejező | lekicsinylő | durva | közömbös | dorgáló |

1. Célkitűzés

|  |  |  |
| --- | --- | --- |
| Célkitűzés | van | nincs |
| Tartalma | általánosság | konkrét probléma |
| Jellege | érdeklődést keltő | közömbös |

1. Új anyag feldolgozása

|  |  |  |  |
| --- | --- | --- | --- |
| A feldolgozás módja | a tanár előad, magyaráz | együttes feldolgozás (kérdés-felelet formájában) | a tanulók önállóan, feladatok, feladatrendszerek formájában dolgozzák fel |
| Aktivizálás: a pedagógus | nem tesz rá kísérletet | törekszik rá (sikerrel) | aktivizálási kísérlete eredménytelen |
|  | a gyerekek hozzászólását | serkenti | elutasítja |

1. Az ismeretek megszilárdítása

|  |  |  |  |
| --- | --- | --- | --- |
| Időbeli ráfordítás | 2-5 perc | 5-10 perc |  |
| A megértés ellenőrzése | a tanulók megértették | a tanulók nem értették meg  | kevés jelentkező |
| hibás válaszok |

1. Alkalmazás

|  |  |  |
| --- | --- | --- |
| Feladat megoldás | sikeres | sikertelen |

1. Házi feladat

|  |  |  |
| --- | --- | --- |
| A feladás jellege | formális | megbeszélésen alapuló |
| Megjegyzések |  |

1. Az óra egésze

|  |  |  |  |  |  |  |  |
| --- | --- | --- | --- | --- | --- | --- | --- |
| Az óra menete | nyugodt | gyors | vontatott | változó |  |  |  |
| Az óra hangulata | komoly | derűs | változó | nyomott, egyhangú | feszült |  |  |
| A pedagógus vezető szerepe | diktatórikus | demokratikus | ráhagyó |  |  |  |  |
| A pedagógus stílusa | objektív | szubjektív | változó | száraz | színes | szuggesztív | közömbös |
| A pedagógus viselkedése | határozott | befolyásolható |  |  |  |  |  |
|  | türelmes | türelmetlen |  |  |  |  |  |
|  | nyílt | tartózkodó |  |  |  |  |  |
| A tanulókkal való kapcsolata | közömbös | vezetéknéven szólít | egyénenként változó | nem ismeri a gyerekeket |  |  |  |

*(C) Egy tanuló viselkedésének megfigyelése a tanítási órán*

A tanóra megkezdésekor válasszon ki az osztály tanulói közül egyet, akinek viselkedését, tevékenységét az órán nyomon követi majd.

Az óra menetét vázlatosan rögzítse, és ezzel párhuzamosan figyelje meg, és jegyezze fel a kiválasztott tanuló verbális és egyéb tevékenységét, lehetőleg folyamatosan és az időtartamokat is jelezve (pl. 2 percig kinéz az ablakon, láthatólag figyel, jegyzetel, társával beszélget, jelentkezik, felel stb.).

A megjegyzések rovatban, a tanóra tartalmi és módszertani kérdéseivel összefüggésben, próbálja elemezni a tanuló viselkedését!

|  |  |
| --- | --- |
| Iskola: |  |
| Osztály: |  |
| A tanár neve: |  |
| Tantárgy: |  |
| Téma: |  |
| Dátum: |  |

|  |  |  |
| --- | --- | --- |
| Idő | Az óra menete | A tanuló viselkedés |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

*(D) A tanár kérdéskultúrája*

Fontos, hogy a szempontsort az óra megkezdése előtt figyelmesen olvassa át. Az órán a pedagógus kérdéseit lehetőleg szó szerint rögzítse. Ha az órát tartó tanár és tanulók beleegyeznek, akkor segítségül hangfelvételen is rögzítheti az órán elhangzottakat.

Az óra után a kérdéseket sorolja típusokba.

A látott órát szövegesen is értékelje! Elemezze, hogy a kérdések típusai megfeleltek-e a tanítási óra célkitűzéseinek, megfelelően szolgálták-e annak megvalósítását.

|  |  |
| --- | --- |
| Iskola: |  |
| Osztály: |  |
| A tanár neve: |  |
| Tantárgy: |  |
| Téma: |  |
| Dátum: |  |

(Ide rögzítse a tanórán elhangzott összes kérdést!)

Az elemzés szempontjai:

|  |  |
| --- | --- |
| A tanári kérdések típusai: | Magyarázat/ példa |
| 1. Témakifejtésre irányuló kérdés
 | Alkalmas hosszabb, összefüggő felelet kiváltására. Ezzel a kérdés típussal győződhetünk meg a tanulók tudásáról. Pl. Mi az infláció lényege? |
| 1. Probléma, feladat felvetését tartalmazó kérdés
 | Az előbbinél nagyobb mértékben igényli a tanulók gondolkodását. Pl. Milyen hatással van az infláció a reálbérekre? |
| 1. Adatra és ténymegállapításra vonatkozó kérdés
 | Segítségükkel a tanár a tananyag egy-egy adatának elsajátítását ellenőrzi. Elsősorban az emlékezet megbízhatóságát és a begyakorlás eredményességét biztosítja.Pl. Hogyan alakult az elmúlt 5 évben Magyarországon az infláció? |
| 1. Szó, fogalom jelentésének meghatározására vonatkozó kérdés
 | A tanár akkor alkalmazza, ha adott kifejezéshez, fogalomhoz a jelentéstartalmakat kell a tanulónak megadni.Pl. Mi a kereslet? |
| 1. Szó, fogalom megnevezésére vonatkozó kérdés
 | A jelentés adott. A hozzátartozó szót, fogalmat kell a tanulóknak megadniuk.Pl. Minek nevezzük az árak rendszeres és tartós növekedését? |
| 1. Teljes felsorolást igénylő kérdés
 | Pl. Melyek az újratermelési ciklus szakaszai? |
| 1. Nem teljes felsorolást igénylő kérdés
 | Pl. Melyek az újratermelési ciklus felemelkedő szakaszai? |
| 1. Ok-okozat, feltétel és következmény kapcsolatokat vizsgáló kérdés
 | Milyen tényezők határozzák meg az újratermelési ciklus alakulását? |
| 1. Fejlődésre vonatkozó kérdés
 | Pl. Hogyan jelentkeznek a gazdasági válság tünetei? |
| 1. Hasonlóságra és különbözőségre vonatkozó kérdés
 | Pl. Mi a különbség az angol és a francia polgári forradalom között? |
| 1. Szabályra, törvényre, elvre vonatkozó kérdés
 | Pl. Melyek a magyar választási törvény fő jellemzői? |
| 1. Gyakorlati alkalmazásra vagy példa megoldására vonatkozó kérdés
 | Pl. Hogyan kell berendezni egy választásra alkalmas termet? |
| 1. Konkrét adatból a vele kapcsolatos általánosításra vonatkozó kérdés
 | Pl. Milyen következtetéseket tud levonni az itt közölt termelési adatokból? |
| 1. Variálásra felszólító kérdés
 | Pl. Másképp is meg lehetne oldani ezt a feladatot? |
| 1. Indoklást igénylő kérdés
 | Pl. Miért vezet inflációhoz a fedezet nélküli pénzkibocsátás? |
| 1. Értékelésre, állásfoglalásra késztető kérdés
 | Pl. Mi a véleménye Nagy Imre szerepéről? |
| 1. Részletmozzanatra vonatkozó kérdés
 | Pl. Hol született Nagy Imre? |
| 1. Más tantárggyal való összefüggésre vonatkozó kérdés
 | Pl. Milyen irodalmi művek fémjelzik ezt a történelmi időszakot? |
| 1. Nevelési kérdések
 | Pl. Péter beteg, ki fog neki segíteni? |
| 1. Személyes jellegű kérdések
 | Pl. István, milyen eredményt kaptál? |
| 1. Közvetett kérdések
 | Pl. Mit akartál megállapítani? |
| 1. Üres kérdések
 | Pl. Mást nem tudsz mondani? |

Elemzés:

*(E) A pedagógus*

Kérjük, hogy a szempontsort az óra megkezdése előtt figyelmesen olvassa át. Az óra menetét vázlatosan rögzítse. A felsorolt kategóriák közül válassza ki azt, amelyet az órát tartó pedagógusra a legjellemzőbbnek tart, és a megfelelő helyen X jellel jelölje. Az órára és a pedagógusra vonatkozó véleményét a „Megjegyzések” rovatban részletesen fejtse ki.

|  |  |
| --- | --- |
| Iskola: |  |
| Osztály: |  |
| A tanár neve: |  |
| Tantárgy: |  |
| Téma: |  |
| Dátum: |  |

Az óra menete

Idő (Ide rögzítse vázlatosan az óra menetét!)

Jellemzésre szolgáló kategóriák

|  |  |  |  |  |  |  |  |
| --- | --- | --- | --- | --- | --- | --- | --- |
| Egyéni megjelenése | gondosan ápolt | ápolt | kifogásolható |  |  |  |  |
| Hangja | Éles, zavaró | Átlagos | Halk, szelíd, csendes |  |  |  |  |
| Beszédje | Lassú | Normális | Gyors |  |  |  |  |
| Vérmérséklete | Lassú | Megfontolt | Nyugtalan | Türelmetlen | Kapkodó |  |  |
| Nevelői magatartása | Nagyon következetes | Követelő | Diktátor | Szigorú | Irányító | Engedékeny | Túlzottan engedékeny |
| Kpacsolata tanítványaival | Láthatóan jó a kapcsolata minden tanítványával | Csak néhány gyerekkel jó a kapcsolata | Közönyös | Nem mutat érzelmeket, csak a munka érdekli | Ellenszenvvel viseltetik az osztály iránt | Csak néhány gyerekkel szemben mutat ellenszenvet |  |
| Értékelési szokásai | Áradozó, túlzó a dicséretben  | Megérdemelten dicsér | Nem dicsér és nem bírál  | Többször bírál, mint dicsér az egyéneket vagy az osztályt általában lekicsinylő megjegyzésekkel illeti |  |  |  |
| A tanulók hibáinak javítása | barátságosan, segítőkészen helyesbít | néha sértően kritizál | általában sértően kritizál |  |  |  |  |
| Önuralma | mindig nyugodt, barátságos  | Igyekszik leplezni idegességét  | Többször elveszíti nyugalmát, ingerült  |  |  |  |  |
| A tanítás módja | gyakorlott, magabiztos | átlagos | magyarázata zavaros, rendszertelen |  |  |  |  |
| Gyermekismerete | Láthatóan jól ismeri tanítványait, néven szólít  | néhányról tud valamit | nem ismeri a tanulókat |  |  |  |  |

Megjegyzések, elemzés:

2. számú melléklet

A portfólió tartalma és szerepe az iskolai gyakorlatok értékelésében

A tanári mesterszak során végzett gyakorlat értékelésében kiemelkedő szerep hárul a portfolióra, amely a szakmai fejlesztési profillal és a hallgató erre épülő egyéni fejlesztési tervével összhangban ad módot a hallgató fejlődésének, felkészültségének, képzettségének megítélésére. A jelenlegi szabályozás kötelezővé teszi a portfolió készítését az összefüggő szakmai gyakorlat féléve alatt, amelynek értékelése a záróvizsga részét képezi. A portfolió tehát a kompetencia alapú tanárképzés szabályozásának és értékelésének egyik eszköze.

A portfolió a hallgató által kiválasztott, adott kompetenciák elérésének adott színvonalát bemutató, illusztráló dokumentumok és az ezekre vonatkozó reflexiók rendezett gyűjteménye. Rendezett gyűjteményen azt értjük, hogy a hallgató az alábbiakban felsorolt dokumentum fajtákból a rendelkezésre állókat az egyes sztenderdekhez, azaz a kompetenciáknak a képzés adott szakaszában elvárható szintjét leíró követelményekhez rendezve írja be, alátámasztja velük, hogy a sztenderdek elérésében hol tart. Az emberi erőforrások minisztere által kiadott 8/2013. (I. 30) EMMI rendeletének 2. számú mellékletében (a tanári felkészítés közös követelményeiről és az egyes tanárszakok képzési és kimeneti követelményeiről) meghatározott nyolc területének (lásd a 3. számú mellékletben) megfelelően nyolc fejezetből áll a portfolió. Amennyiben a szakképzettség képzési és kimeneti követelményeiben olyan, a szakképzettségre jellemző speciális kompetenciák is előfordulnak, amelyek nem sorolhatók be a nyolc általános kompetencia egyikébe sem, akkor célszerű ezeket a speciális kompetenciákat illusztráló dokumentumokat egy külön fejezetben gyűjteni. A nyolc sztenderdhez gyűjtött bizonyító dokumentumokat a hallgató saját megjegyzéseivel, reflexióival látja el. Leírja, hogy mennyiben felelnek meg az elvárásoknak, illetve, hogy mit kell még tennie a kompetenciák elvárt szintjeinek, a sztenderdeknek az elérése érdekében. A portfolió rendezésének szempontjaiként és az értékelés kritériumaiként is a képzési és kimeneti követelményekben meghatározott kompetenciákat célszerű figyelembe venni.

 A portfolióban elhelyezhető dokumentumok lehetnek pl. az órai megfigyelések, a tanulók értékelése, egy diák fejlődését bemutató esettanulmány, a pedagógiai munka tervei, illetve utólagos leírása, értékelése, a jelölt bármely tevékenységére kapott értékelések, külső közoktatási intézményekkel, szervezetekkel felvett kapcsolat: pl. a pedagógiai szolgáltatónál végzett munka dokumentálása vagy e szervezet dokumentumai, a sajátos nevelési igényű tanulók egyéni fejlesztési tervei, eredményei, interjúk szülőkkel, kollégákkal, az évfolyamtársak kritikai észrevételei, IKT eredményes alkalmazásának dokumentumai, fényképek, videofelvételek, stb..

A portfolió a tanárképzés folyamatában kettős funkciót tölt be. Egyfelől a hallgató számára tárolja tevékenységének, megszerzett tapasztalatainak, tudásának dokumentumait. Lehetővé teszi számára a folyamatos önértékelést, reflexiók megfogalmazását saját tevékenységére, s mindezek alapján tevékenységének céltudatos tervezését a gyengébben fejlett kompetenciák fejlesztésére. Másfelől a portfolió betekintést nyújt a tanárképzők számára a hallgató tevékenységébe, módot ad felkészültségének értékelésére. A két funkció különválasztása érdekében gyakran megkülönböztetik a munkaportfóliót és az értékelési portfoliót. Ebben az esetben a munkaportfolió alapvetően az önszabályozás és a formatív, segítő értékelés eszköze. Ha a hallgató kiválogat bizonyos dokumentumokat a munkaportfóliójából, s ezeket összerendezi az értékelés számára, értékelési portfólióról beszélünk. Ez az értékelési portfólió az, amely a rendelet szerint a szakdolgozat része, illetve meghatározott esetekben (a tanári diplomával rendelkezők körében a magasabb szint vagy újabb szakképzettség szerzése esetében) maga a portfólió a szakdolgozat. Mint ilyen, a szakdolgozat értékelésére és védésére kialakult szabályok vonatkoznak a portfólióra is (pl. az előzetes bírálatok, előzetesen javasolt érdemjegy, a védés mechanizmusa a záróvizsgának az intézményben elfogadott rendje szerinti értékeléssel).

Előre meghatározott módon, az értékelési portfólióban bizonyos számban a jelölt által értékelt dokumentumok szerepeljenek, és bizonyos számban az oktatók, gyakorlatvezető mentorok által értékelt dokumentumok. A záróvizsgán a hallgató a portfólió bemutatása érdekében prezentációt készít, és azt a záróvizsga során megvédi.

PORTFOLIÓ MINTA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| A portfolióban elhelyezendő dokumentumtípusok | K1 | K2 | K3 | K4 | K5 | K6 | K7 | K8 |
| A jelölt megfigyeléseinek rögzített változata (irányulhat tanulókra, tanárra, az egész órai tevékenységre stb.) |  |  |  |  |  |  |  |  |
| Szakcikk összegzése, értékelése |  |  |  |  |  |  |  |  |
| A tanulók értékelése (teszt, feleltetés, portfolió stb.) |  |  |  |  |  |  |  |  |
| Egy diák fejlődéséről esettanulmány |  |  |  |  |  |  |  |  |
| A jelölt tanulásszervezésről vallott felfogása, az olvasottakra való hivatkozással |  |  |  |  |  |  |  |  |
| Külső szervezetekkel tartott kapcsolat dokumentumai |  |  |  |  |  |  |  |  |
| Számítógépes dokumentumok (internetes keresések eredményei) |  |  |  |  |  |  |  |  |
| Egy kooperatív munkát alkalmazó óra dokumentumai (terv, összegzés) |  |  |  |  |  |  |  |  |
| Bármilyen terv (óra-, tematikus terv, órán kívüli tevékenység terve) |  |  |  |  |  |  |  |  |
| A jelölt bármilyen dolgozata, fogalmazványa, amely a sztenderdekkel összefügg |  |  |  |  |  |  |  |  |
| A jelölt bármilyen pedagógiai tevékenységére kapott értékelés dokumentumai |  |  |  |  |  |  |  |  |
| Látogatások dokumentumai (pl. óralátogatások, családlátogatások, vagy a tanulókkal tett látogatás, pl. Múzeumban) |  |  |  |  |  |  |  |  |
| A jelölt rövid- és hosszú távú tervei és céljai, valamint ezek teljesítésének dokumentumai |  |  |  |  |  |  |  |  |
| Speciális bánásmódot igénylő tanulók számára készített egyéni munkaterv |  |  |  |  |  |  |  |  |
| Diákokkal, tanárokkal, szülőkkel készített interjúk |  |  |  |  |  |  |  |  |
| A jelölt pedagógiai naplója (a tanulók nevei nélkül) |  |  |  |  |  |  |  |  |
| Levelezés szülőkkel |  |  |  |  |  |  |  |  |
| Az információs és kommunikációs technológia eredményes alkalmazásának bizonyítékai |  |  |  |  |  |  |  |  |
| Előadásokon, konferenciákon készített jegyzetek, reflexiókkal |  |  |  |  |  |  |  |  |
| Óralátogatási jegyzőkönyvek |  |  |  |  |  |  |  |  |
| Évfolyamtársak kritikai észrevételei |  |  |  |  |  |  |  |  |
| A jelölt tanításfilozófiájának kifejtése |  |  |  |  |  |  |  |  |

(A „Javaslatok a tanárképzés utolsó, gyakorlati félévével kapcsolatos szakmai és gyakorlati kérdésekről“ az OKM Közoktatási és Felsőoktatási Főosztálya, valamint az OFI által koordinált munkaanyag (Budapest, 2009. április 21.) 21-22. valamint 47-48. oldala alapján)

 3. számú melléklet:

Az emberi erőforrások minisztere 8/2013. (I. 30) EMMI rendeletének 2. számú melléklete (a tanári felkészítés közös követelményeiről és az egyes tanárszakok képzési és kimeneti követelményeiről

A TANÁRI FELKÉSZÍTÉS KÖVETELMÉNYEI

1. A tanárképzésben megszerezhető tanári tudás, készségek, képességek

*1.1. a tanuló személyiségének fejlesztése, az egyéni bánásmód érvényesítése területén:*

*1.1.1. Ismeretek*

 A végzett/szakképzett tanár alapvető pszichológiai, pedagógiai és szociológiai tudással rendelkezik a személyiség sajátosságaira és fejlődésére vonatkozó nézetekről, a szocializációról és a perszonalizációról, a hátrányos helyzetű tanulókról, a személyiségfejlődés zavarairól, a magatartásproblémák okairól, a gyermeknevelés, a tehetséggondozás és az egészségfejlesztés módszereiről. Ismeri a tanulók megismerésének módszereit. Ismeri a szaktárgy által közvetített fogalmak kialakulásának életkori sajátosságait, a tanulók fogalomrendszerének fejlesztésében játszott szerepét. Ismeri a szaktárgy tanítása-tanulása során fejlesztendő speciális kompetenciákat, ezek fejlesztésének és diagnosztikus mérésének módszereit. Tisztában van a szaktárgynak a tanulók személyiségfejlődésében betöltött szerepével, lehetőségeivel.

*1.1.2. Képességek*

 A végzett tanár a gyermek személyiségfejlődésére vonatkozó elméleti tudása felhasználásával képes a megtapasztalt pedagógiai gyakorlatot, az iskola mindennapi valóságát elemezni. Képes reális képet kialakítani a tanulók világáról, a nevelés és a tanulói személyiség fejlesztésének lehetőségeiről. Képes tapasztalt kollégák, mentorok segítségével a tanulók egyéni szükségleteit figyelembe véve olyan pedagógiai helyzeteket teremteni, amelyek elősegítik a tanulók értelmi, érzelmi, szociális és erkölcsi fejlődését, az egészséges életvitel kialakítását. Képes a szaktárgy speciális összefüggéseivel, fogalmaival kapcsolatos egyéni megértési nehézségek kezelésére. Képes a különböző adottságokkal, képességekkel, illetve előzetes tudással rendelkező tanulók tanulásának, fejlesztésének megfelelő módszerek megválasztására, tervezésére és alkalmazására, a pályaorientáció segítésére. Képes a tehetséges, a nehézségekkel küzdő vagy a sajátos nevelési igényű, valamint a hátrányos, halmozottan hátrányos helyzetű, valamint a tantárgyában különleges bánásmódot igénylő tanulókat felismerni, hatékonyan nevelni, oktatni, számukra differenciált bánásmódot nyújtani. Képes a szaktárgyában rejlő személyiségfejlesztési lehetőségeket kihasználni, a tanulók önálló ismeretszerzését támogatni a végzettségének megfelelő korosztály és a felnőttoktatás keretében is. Döntéseiben szakmai önreflexióra és önkorrekcióra képes.

*1.1.3. Attitűdök*

 A szakképzett tanár törekszik saját megalapozott pedagógiai nézeteinek megfogalmazására. Nyitott a személyiségfejlesztés változatos módszereinek elsajátítására. Tiszteli a tanulók személyiségét, képes mindenkiben meglátni az értékeket és pozitív érzelmekkel (szeretettel) viszonyulni minden tanítványához. Érzékeny a tanulók problémáira, törekszik az egészséges személyiségfejlesztés feltételeit biztosítani minden tanuló számára.

*1.2. a tanulói csoportok, közösségek alakulásának segítése, fejlesztése területén:*

*1.2.1. Ismeretek*

A végzett tanár alapvető tudással rendelkezik a társadalmi és csoportközi folyamatokról, a demokrácia működéséről, az enkulturációról és a multikulturalizmusról. Ismeri a csoport, a csoportfejlődés és a közösségek pszichológiai, szociológiai és kulturális sajátosságait. Ismeri a csoportok és a tanulók társas helyzetére vonatkozó fontosabb feltáró módszereket, a közösség kialakítását, fejlesztését elősegítő pedagógiai módszereket.

*1.2.2. Képességek*

A végzett/szakképzett tanár képes a csoportok, közösségek számára olyan pedagógiai helyzeteket teremteni, amelyek biztosítják a csoport közösséggé fejlődését és egészséges működését. Alkalmazza az együttműködést támogató, motiváló módszereket mind a szaktárgyi oktatás keretében, mind a szabadidős tevékenységek során. Képes a konfliktusok hatékony kezelésére. Segíti a csoporttagok közösség iránti elkötelezettségének kialakulását, a demokratikus társadalomban való felelős, aktív szerepvállalás tanulását, a helyi, nemzeti és egyetemes emberi értékek elfogadását. Képes értelmezni és a tanulók érdekében felhasználni azokat a társadalmi-kulturális jelenségeket, amelyek befolyásolják a tanulók esélyeit, iskolai, illetve iskolán kívüli életét. Képes hozzájárulni az iskolai és osztálytermi toleráns, nyitott légkör megteremtéséhez.

*1.2.3. Attitűdök*

A szakképzett tanár elkötelezett az alapvető demokratikus értékek iránt, szociális érzékenység, segítőkészség jellemzi. Előítéletektől mentesen végzi tanári munkáját, igyekszik az inklúzió szemléletét magáévá tenni. Elkötelezett a nemzeti értékek és azonosságtudat iránt, nyitott a demokratikus gondolkodásra és magatartásra nevelés, valamint a környezettudatosság iránt. Az iskola világában tudatosan törekszik az értékek sokféleségének elfogadására, nyitott mások véleményének, értékeinek megismerésére, tiszteletben tartására, különös tekintettel az etnikumokra és nemzetiségekre. Belátja, hogy a konfliktusok is a közösségi élethez tartozhatnak. Törekszik a fiatalok világáról minél több ismeretet szerezni, tiszteli különbözőségeiket és jogaikat. Folyamatosan együttműködik a szülőkkel.

*1.3. a szakmódszertani és a szaktárgyi tudás területén:*

*1.3.1. Ismeretek*

 A végzett tanár rendelkezik az információszerzéshez, az információk feldolgozásához, értelmezéséhez és elrendezéséhez szükséges alapvető (szövegértési, logikai, informatikai) felkészültséggel. Ismeri az általa tanított tudományág, szakterület (műveltségi terület, művészeti terület) ismeretelméleti alapjait, megismerési sajátosságait, logikáját és terminológiáját, valamint kapcsolatát más tudományokkal, tantárgyakkal, műveltségterületekkel. Ismeri a különböző tudásterületek közötti összefüggéseket és képes a különböző tudományterületi, szaktárgyi tartalmak integrációjára. Ismeri a szakmódszertan hazai és nemzetközi eredményeit, szakirodalmát, aktuális kérdéseit. Ismeri az adott szakterület társadalomban betöltött szerepét, a szaktárgy tanításának céljait, feladatait, a tanulók személyiségfejlődésének és gondolkodásfejlesztésének segítésében. Ismeri a szaktárgy tantervét, tantervi és vizsgakövetelményeit, valamint a tantárgy tanulási sajátosságait, megismerési módszereit, tananyagstruktúráját, illetve belső logikáját. Ismeri a szaktárgy tanítása-tanulása során felhasználható nyomtatott és nem nyomtatott információforrásokat, az azokról való tájékozódás lehetőségeit, a digitális tankönyveket, taneszközöket, tanulásszervezési módokat, fontosabb módszereket, tanítási és tanulási stratégiákat.

*1.3.2. Képességek*

 *A szakképzett tanár szakmai témában képes szakszerűen kifejezni magát mind szóban, mind írásban. Képes a szaktudományi, továbbá az általános pedagógiai-pszichológiai képzésben tanult módszerek, eljárások szaktárgyi alkalmazására, a különböző tudásterületek közötti összefüggések, kapcsolódások, átfedések és egymásra hatások felismerésére, a szaktárgyi integráció megvalósítására. Képes a szaktárgyának megfelelő tudományterületeken a fogalmak, elméletek és tények közötti összefüggések megteremtésére, közvetítésére. Képes szaktudományi, szakmódszertani, szaktárgyi, tanuláselméleti és tantervi tudásának hatékony integrálására. Képes az alkotó információ- és könyvtárhasználatra és az információ-kommunikációs technológia használatára. Képes a szaktantárgy tanításának-tanulásának tanórán és iskolán kívüli lehetőségeit megvalósítani különböző színtereken. Képes a szaktárgyak során fejlesztett kompetenciák más műveltségterületeken is fejlődést generáló szinergikus hatásainak tervezésére, kihasználására. Szaktárgyi felkészültségével kapcsolatban önreflexióra és önkorrekcióra képes.*

*1.3.3.. Attitűdök*

A végzett tanár elkötelezett a tanulók tudásának és tanulási képességeinek folyamatos fejlesztése iránt. Reálisan ítéli meg szaktárgya oktatásban betöltött szerepét. Törekszik az aktív együttműködésre a szaktárgy, valamint más szaktárgyak tanáraival. Tudatosan él a transzferhatás kihasználásának lehetőségeivel. Nyitott a megismerés, illetve a tapasztalatszerzés iránt, törekszik a tanulók megismerési és alkotási vágyának, önművelési igényeinek a felébresztésére és fenntartására.

*1.4. a pedagógiai folyamat tervezése területén*

*1.4.1. Ismeretek*

A végzett tanár ismeri a pedagógiai tevékenységet meghatározó dokumentumokat, tantervfajtákat, tantervtípusokat, átlátja ezeknek az oktatás tartalmi szabályozásában betöltött szerepét. Ismeri a tervezéshez szükséges információk forrását. Ismeri a szaktárgy tanításának jogszabályi hátterét, tanterveit, vizsgakövetelményeit. Ismeri a tananyag-kiválasztás és a rendszerezés szaktudományi, pedagógiai-pszichológiai, továbbá szakmódszertani szempontjait, az erről megfogalmazott tudományos eredményeket. Ismeri és érti a nevelés és tanítás összefüggéseit. A tanításban is képes a Nemzeti alaptanterv fejlesztési területei nevelési céljainak érvényesítésére.

*1.4.2. Képességek*

 A szakképzett tanár a tervezés során rendszerszemléletű megközelítésre képes. Az iskola pedagógiai programja, a tanulói személyiség fejlesztésére vonatkozó tantervi célkitűzések, a tanulók életkora, az elsajátítandó tudás sajátosságai, a rendelkezésre álló taneszközök és a pedagógiai környezet közötti összhang megteremtésével képes pedagógiai munkájának megtervezésére (tanmenet, tematikus terv, óraterv, folyamatterv). Képes a tanulási-tanítási stratégia meghatározására, a tananyag feldolgozásához a pedagógiai céloknak és a tanulók életkori sajátosságainak megfelelő oktatási folyamat meghatározására, hatékony módszerek, szervezési formák, eszközök kiválasztására a végzettségének megfelelő korosztály, illetve a felnőttoktatás keretében is. Képes a tanítandó tananyag súlypontjait, felépítését, közvetítésének logikáját a tantervi előírásokkal és a pedagógiai célokkal összhangban az adott tanulócsoporthoz igazítani. Képes a szaktárgya tanulása-tanítása során felhasználható nyomtatott és digitális tankönyveket, taneszközöket, egyéb tanulási forrásokat kritikusan elemezni, a konkrét céloknak megfelelően kiválasztani (különös tekintettel az információ-kommunikációs technológiára). Képes a célokhoz és az adott szituációhoz alkalmazkodva kreatívan, különböző megoldásokban gondolkodni, tudatos döntést hozni. Képes a szaktárgy tanórán és iskolán kívüli tanulásának tervezésére a végzettségének megfelelő korosztály, valamint a felnőttoktatás keretében is. A pedagógiai folyamatok tervezésével kapcsolatban szakmai önreflexióra, illetve önkorrekcióra képes.

*1.4.3. Attitűdök:*

 A szakképzett tanár fontosnak tartja az alapos felkészülést, tervezést és a rugalmas megvalósítást. A tervezés során együttműködik a kollégákkal és a tanulókkal, kész figyelembe venni az adott tanulócsoport sajátosságait (motiváltság, előzetes tudás, képességek, szociális felkészültség).

*1.5. a tanulás támogatása, szervezése és irányítása területén*

*1.5.1. Ismeretek*

A végzett tanár ismeri az általános pedagógiai-pszichológiai képzésben tanult módszerek, eljárások szaktárgyi alkalmazásának speciális szempontjait, lehetőségeit. Ismeri a szaktantárgy tanítása-tanulása során kialakítandó speciális kompetenciák fejlesztésének módszereit. Alapvető ismeretekkel rendelkezik a különböző motiváció-elméletekről, a tanulási motiváció felismerésének és fejlesztésének módszereiről. Rendelkezik a tanulóközpontú tanulási környezet fizikai, emocionális, társas, tanulási sajátosságainak, feltételeinek megteremtéséhez szükséges ismeretekkel. Ismeri a különböző tanulási környezetek tanulási eredményességre gyakorolt hatásait. Ismeri a szaktantárgy tanításának-tanulásának tanórán és iskolán kívüli lehetőségeit, színtereit. Tájékozott a differenciális pedagógia, az adaptív tanulásszervezés, a nevelési-oktatási stratégiák, módszerek kiválasztásának és alkalmazásának kérdéseiben. Ismeri az egész életen át tartó tanulásra felkészítés jelentőségét.

*1.5.2. Képességek*

 A szakképzett tanár képes a különböző céloknak megfelelő, átgondolt stratégiákhoz a motivációt, a differenciálást, a tanulói aktivitást biztosító, a tanulók gondolkodási, problémamegoldási és együttműködési képességének fejlesztését segítő módszerek, szervezési formák kiválasztására, illetve megvalósítására. Képes nyugodt, biztonságos és az eredményes tanulást támogató tanulási környezet megszervezésére. Képes az érdeklődés, a figyelem folyamatos fenntartására, a tanulási nehézségek felismerésére a végzettségének megfelelő korosztály és a felnőttoktatás keretében is. Képes a szaktárgy speciális összefüggéseivel, fogalmaival kapcsolatos megértési nehézségek felismerésére és kezelésére. Képes a hagyományos és az információ-kommunikációs technikákra épülő eszközök, digitális tananyagok hatékony, szakszerű alkalmazására. Képes az egész életen át tartó tanulás képesség-rendszerének megalapozására, technikáinak gyakoroltatására.

*1.5.3. Attitűdök*

 A végzett tanár fontosnak tartja a tanulás és tanítás folyamatainak tudatosodását, az önszabályozó tanulás támogatásához szükséges tudás és képesség megszerzését, a tanulási képességek fejlesztését, továbbá nyitott az egész életen át tartó tanulásra. Elismeri, hogy a megfelelő tanulási légkör megteremtéséhez figyelembe kell venni a tanulók sajátos igényeit, ötleteit, kezdeményezéseit. Törekszik a tanulókkal való együttműködés megvalósítására a tanulási folyamat hatékonyságának érdekében. Törekszik az életkori, egyéni és csoport sajátosságoknak megfelelő, aktivitást, interaktivitást, differenciálást elősegítő tanulási-tanítási stratégiák, módszerek alkalmazására. Törekszik a tanulók tanórai, tanórán kívüli és iskolán kívüli tevékenységének összehangolására, az egész életen át tartó tanulással kapcsolatos pozitív attitűdök kialakítására.

*1.6. a pedagógiai folyamatok és a tanulók értékelése területén*

*1.6.1. Ismeretek*

 A végzett tanárnak szakszerű tudása van az értékelés funkcióiról, folyamatáról, formáiról és módszereiről. Tisztában van alapvető értékelési és mérésmetodikai szabályokkal, összefüggésekkel. Ismeri a szaktantárgy tanítása-tanulása során elsajátított ismeretek és fejlesztendő kompetenciák mérésére, értékelésére alkalmas sajátos módszereket, eszközöket.

*1.6.2. Képességek*

A szakképzett tanár képes az értékelés különböző céljainak és szintjeinek megfelelő értékelési formák, módszerek meghatározására, az értékelés eredményeinek felhasználására.

Az értékelés során képes figyelembe venni az értékelés hatásait a pedagógiai folyamat szabályozására, a tanulók személyiségfejlődésére és önértékelésére. Képes elősegíteni a tanulók reális önértékelését és alkalmazni a tanulók önbecsülését támogató ellenőrzési módszereket. Az értékelés során képes figyelembe venni a differenciálás, individualizálás szempontjait. Képes céljainak megfelelően az értékelés eszközeinek megválasztására vagy önálló eszközök elkészítésére. Képes az országos, illetve a helyi mérési eredmények értelmezésére.

*1.6.3. Attitűdök:*

Reálisan ítéli meg a pedagógus szerepét a fejlesztő értékelés folyamatában. Elkötelezett a tanulást támogató értékelés mellett.

*1.7. a kommunikáció, a szakmai együttműködés és a pályaidentitás területén*

*1.7.1. Ismeretek*

A végzett tanár ismeri az osztálytermi kommunikáció sajátosságait. Tájékozott a szülőkkel és a pedagógiai munkáját segítő különféle szakemberekkel, szakmai intézményekkel való együttműködés módjairól. Ismeri a pedagógusszerepre vonatkozó pszichológiai, szociológiai és pedagógiai elméleteket, a szereppel kapcsolatos különböző elvárásokat. Ismeri a pedagógus szakma jogi és etikai szabályait, normáit. Ismeretekkel rendelkezik a reflektív gondolkodás szerepéről a szakmai fejlődésben, a továbbképzés lehetőségeiről, a lelki egészség megőrzésének elméleti és gyakorlati módszereiről. Tájékozott a szakterületéhez és tanári hivatásához kötődő információs forrásokról, szervezetekről.

*1.7.2. Képességek*

A szakképzett tanár képes a tanulókkal a kölcsönös tiszteletre és bizalomra épülő kapcsolatrendszer megteremtésére, az együttműködési elvek és formák közös kialakítására, elfogadtatására. Szakmai szituációkban képes szakszerű, közérthető, nyílt és hiteles kommunikációra diákokkal, szülőkkel, a szaktárgyainak megfelelő szakterületek képviselőivel, az iskolai és iskolán kívüli munkatársakkal a partnerek életkorának, kultúrájának megfelelően. Képes felismerni, értelmezni kommunikációs nehézségeit és ezen a téren önmagát fejleszteni. Képes pedagógiai tapasztalatai és nézetei reflektív értelmezésére, elemzésére, értékelésére. Képes meghatározni saját szakmai szerepvállalását. Pedagógiai munkájában felmerülő problémákhoz képes adekvát szakirodalmat keresni, felhasználni. Jól tájékozódik a pedagógiai és szaktárgyi szakirodalomban, képes elemezni, értelmezni e területek kutatási, fejlesztési eredményeit, tisztában van a pedagógiai kutatás, fejlesztés, valamint innováció sajátosságaival. Képes egyszerűbb kutatási módszerek használatára.

*1.7.3. Attitűdök*

A végzett tanár pedagógiai helyzetekben képes együttműködésre, kölcsönösségre, asszertivitásra, segítő kommunikációra. Nyitott arra, hogy a konfliktushelyzetek, problémák feltárása, illetve megoldása érdekében szakmai segítséget kérjen és elfogadjon. Kész együttműködni a szaktárgy, valamint más szaktárgyak tanáraival. Kész részt vállalni a szaktárggyal kapcsolatos fejlesztési, innovációs tevékenységben. Betartja a pedagógus pálya jogi és etikai normáit. Törekszik önismeretének, saját személyiségének fejlesztésére, testi-lelki egészségének megőrzésére, és ehhez nyitott a környezet visszajelzéseinek felhasználására. Figyelemmel kíséri saját tevékenységének másokra gyakorolt hatását, s reflektív módon törekszik tevékenységének javítására, szakmai felkészültségének folyamatos fejlesztésére. Szakmai műveltségét nem tekinti állandónak, kész a folyamatos szaktudományi, szakmódszertani és neveléstudományi megújulásra. Nyitott a pedagógiai tevékenységére vonatkozó építő kritikára.

*1.8. az autonómia és a felelősségvállalás területén:*

A végzett tanár önállóan képes szakmája, a szaktárgyainak tanításával-tanulásirányításával kapcsolatos átfogó, megalapozó szakmai kérdések átgondolására és az ide vonatkozó források alapján megfelelő válaszok kidolgozására. A szakmáját és a szaktárgyainak megfelelő tudományterületeket megalapozó nézeteket felelősséggel vállalja. Együttműködés és felelősségvállalás jellemzi szakmájával, szakterületével, illetve azok képviselőivel kapcsolatban.

A végzett tanár jelentős mértékű önállósággal rendelkezik szakmája átfogó és speciális kérdéseinek felvetésében, kidolgozásában, szakmai nézetek képviseletében, indoklásában. Felelősséggel vállalja a kezdeményező szerepét a szakmai együttműködés kialakítására. Egyenrangú partner a szakmai kooperációban. Végiggondolja és képviseli az adott szakterület etikai kérdéseit.

Az emberi erőforrások minisztere 8/2013. (I. 30) EMMI rendeletének 4. számú mellékletéből

*1. A közgazdásztanár szakterületi tudása, készségei, képességei*

*A közgazdásztanár alkalmas*

 *a tanuló személyiségének fejlesztése, az egyéni bánásmód érvényesítése területén*

 – a gazdasági szemléletű, problémamegoldó gondolkodás fejlesztésére, a megoldások helyességének igazolására,

 – gazdasági tantárgyak sajátos tartalmának közvetítése során megalapozni a tanulók gazdaságra vonatkozó műveltségét,

 – tehetséggondozásra, versenyfelkészítésre,

 – a sajátos nevelési igényű és a halmozottan hátrányos helyzetű tanulók képzésére;

 *a tanulói csoportok, közösségek alakulásának segítése, fejlesztése területén*

 – a szervezetileg egy tanulócsoportba tartozó tanulók közösséggé formálására és a társadalmi csoportok és gazdasági egységek szociálpszichológiai sajátosságainak közvetítésére,

 – a konfliktusok hatékony kezelésére,

 – a csoporttagok közösség iránti elkötelezettségének alakítására, a demokratikus társadalomban való felelős, aktív szerepvállalás elsajátítására, a helyi, nemzeti és egyetemes emberi értékek elfogadására;

 *a szakmódszertani és a szaktárgyi tudás területén*

 – szakközépiskolákban, szakiskolákban a gazdasági szakterület – szakirány szerinti – elméleti és elméletigényes gyakorlati tárgyak oktatására,

 – szakközépiskolákban, szakiskolákban az adott szakiránynak megfelelő szakmacsoportos alapozó oktatásban az elméleti és elméletigényes gyakorlati tárgyak oktatására,

 – felnőttképzésében az adott szakiránynak megfelelő tárgyak oktatására, elméletigényes gyakorlatok vezetésére,

 – érettségi és szakmai vizsgára történő felkészítésre, érettségi, valamint szakmai bizottsági tagként vizsgáztatási feladatok ellátására;

 *a pedagógiai folyamat tervezése területén*

 – a tanulási-tanítási stratégia meghatározására, a tananyag feldolgozásához a pedagógiai céloknak és a tanulók életkori sajátosságainak megfelelő oktatási folyamat meghatározására, hatékony módszerek, szervezési formák, eszközök kiválasztására a végzettségének megfelelő korosztály, továbbá a felnőttképzés keretében,

 – a szaktárgy tanórán és iskolán kívüli tanulásának tervezésére a végzettségének megfelelő korosztály, továbbá a felnőttképzés keretében,

 – a pedagógiai folyamatok tervezésével kapcsolatban szakmai önreflexióra, illetve önkorrekcióra;

 *a tanulás támogatása, szervezése és irányítása területén*

 – a szakmai továbbképzés, önképzés iránti igény és a szakma szeretetének továbbadására;

 *a pedagógiai folyamatok és a tanulók értékelése területén*

 – az értékelés különböző céljainak, szintjeinek megfelelő értékelési formák és módszerek meghatározására, az értékelés eredményeinek felhasználására,

 – a képes céljainak megfelelően az értékelés eszközeinek megválasztására vagy önálló eszközök elkészítésére;

 *a kommunikáció, a szakmai együttműködés és a pályaidentitás területén*

 – a gazdasági, szakmai pályaorientáció és szakmai mobilitás lehetőségeinek széleskörű ismeretében ezen ismeretek megosztására;

 *az autonómia és a felelősségvállalás területén*

 – az adott szakirányhoz és szakmacsoporthoz tartozó szaktárgyak keretében fejlesztett kompetenciák elméleti, elméletigényes igényes gyakorlati és a gyakorlati képzésben is fejlődést generáló szinergikus hatásainak közvetítésére.